इस मानसून के मौसम में देश के तमाम शहर बाढ़ की चपेट में आए हैं। बाढ़ का तात्कालिक कारण ग्लोबल वार्मिग है। ग्लोबल वार्मिग के कारण वर्षा का पैटर्न बदल रहा है। पूर्व में जो पानी तीन माह में धीरे-धीरे बरसता था अब वह कम ही दिनों में तेजी से बरस रहा है। जब पानी तेजी से बरस रहा होता है उस समय नदियों को अधिक पानी समुद्र तक पहुंचाना पड़ता है जिसके लिए उनकी क्षमता कम पड़ रही है इसलिए बाढ़ आ रही है।